b'\n_START_ARTICLE_\nCimetova kislina\n_START_SECTION_\nPojavnost v naravi\n_START_PARAGRAPH_\nPridobiva se iz cimetovega olja ali balzamov, kot je storaks. Najdemo jo tudi v karitejevem maslu. Cimetova kislina je \xc4\x8dlen \xc5\xa1ikimatske in fenilpropanoidne biosintezne poti; nastane z delovanjem encima fenilalanin amonia-liaza (PAL) na fenilalanin.\n_START_SECTION_\nRaba\n_START_PARAGRAPH_\nCimetova kislina se rabi v parfumarstvu, proizvodnji sinteti\xc4\x8dnega indiga in nekaterih zdravil. Najve\xc4\x8d se uporablja v industriji parfumov za metil, etil in benzil estre. Z encimsko katalizirano aminacijo fenilalanina je tudi prekurzor sladila aspartam._NEWLINE_Cimetova kislina je snov, ki jo izlo\xc4\x8da glivna spora, da prepre\xc4\x8di kaljenje.'